Princíp vyšetrenia: Srdcová amyloidóza je skupina chorôb, ktorých spoločným znakom je extracelulárne ukladanie amyloidu do myokardu – nerozpustné patologické bielkoviny. Môže viesť ku klinickému syndrómu angíny pectoris, v niektorých prípadoch k infarktu myokardu. Indikácie: diagnostika srdcovej amyloidózy  Príprava pacienta: žiadna  Trvanie vyšetrenia: cca 4 hodiny. Prvé fázy vyšetrenia sa robia ihneď po aplikácii rádiofarmaka (cca 10 minút) a druhá fáza sa vyšetruje po cca 3,5 hodinách, pacient tento čas nemusí tráviť na pracovisku nukleárnej medicíny. Rádiofarmakum: 99mTc – hydroxymetylén- difosfonát (oxidronát) Spôsob aplikácie: intravenózne Metodika vyšetrenia: Pacientovi sa v polohe na chrbte vnútrožilovo aplikuje rádiofarmakum. Počas cca 10 minútového snímania sa posudzuje prekrvenie patologického procesu. Po aplikácii pacient čaká 3,5 hodiny na vychytanie rádiofarmaka v srdci. Technikom je informovaný o čase ďalšieho snímania. Pacient tento čas nemusí tráviť na pracovisku nukleárnej medicíny. Pred druhým snímaním sa vymočí a zbaví všetkých kovových predmetov. Táto časť trvá cca 20 minút. Pri zvýšení senzitivity a špecificity vyšetrenia sa dopĺňa cielené SPECT.